Burgers Hoodies | TeePublic
Burger Anatomy Hoodie
Fresh & Tasty Burger Hoodie
Dog Burgers Hoodie
Work Hard or Die Tryin' Girl! Hoodie
Burgers From Beyond Hoodie
Real Men Love Burgers Hoodie
Royal Burger - The 70's Are Back! Hoodie
Burgers Make Life Better Hoodie
Love Burgers. Fast food is good. Hoodie
Burgers Can be Cute (On Clothing) Hoodie
BORN TO EAT BURGERS Hoodie
I Love Burgers Hoodie
Retro Badge Burger Light Hoodie Platberg of Sponsberg? – Stories uit Rondebosch
Posted on December 7, 2017 by johminna
Platberg of Sponsberg?
Ry mens op die agterpad van Grabouw na Franschoek – en jy luister dalk té aandagtig na een of ander meevoerende Musiekie – kan jy jou spoedig verbeel jy het verdwaal.
Want om die volgende draai lyk dit bepaald of jy Sossusvlei benader!
Ja – Dis droog in die WesKaap. En ons grootste Dam nl die Theewaterskloof daar kort duskant Villiersdorp net voordat jy die Franschoekpas van sy agterkant vat, is maar baie soos die Vaaldam in Gauteng : plat en vlak – en in ons geval BAIE leeg!
Genadiglik is daar darem nog n paar ander kleiner damme wat water verskaf aan die dorstige Kapenaars – en gesamentlik kan ons hopelik die volgende reënseisoen haal ( veral ook as La Ninã – soos die slim Ouens voorspel – n positiewe inset sal lewer ).
Maar dan sal ons sekerlik vir nog n hele paar maande heelwat minder water en beslis meer bier moet drink – en waar moontlik ( veral na n bier of drie ) moet die Manne maar soos hul Franse eweknieë wanneer êrens op pad buite die Stad meer gereeld n Pipi Rustique doen.
Dit bring my by my eintlike storie :
Ons bly neffens die Platberg ( Hoerikwaggo het Harry en sy mede Strandlopers dit genoem : Die Berg in die See ) – maar my Kamermaat maak nou die anderdag die opmerking dat die Berg vir haar soos n spons is. Dit versamel water oor n lang tyd – en deel dit dan met wie ookal hom/haar/hulle aan haar voete bevind.
En hoekom sê sy dit?
Stapafstand van ons Berg se kant toe is daar n systraatjie wat heel gepas Springsway genoem is
…….. en hier borrel die fonteinwater spontaan en onverpoos uit die grond en voed n sytak van die bekende Liesbeeck.
Hier was tot onlangs net een “formele”waterpunt, maar met ons huidige krisis het n Barmhartige Samaritaan sy/haar beursie oopgemaak en op eie koste die Fontein ietwat beter toegerus.
En nou spuit die vars fonteinwater onverpoos uit meerdere punte – en die mense staan tou om hul kanne te vul ( sommige vertel my hulle doen dit al jare – want die water is glo baie gesond en vol natuurlike minerale )
Bietjie stroomaf van die Springsway Fontein het n paar Entrepeneurs etlike jare gelede raakgesien dat onder andere vars water goed kan saamwerk met mout en hops om bier te brou vir die dorstige Matrose in die Kaapse hawe.
En – “Fast forward” n paar honderd jaar en SAB pronk trots langs Nuweland Rugbystadion aan weerskante van dieselfde Liesbeeck! ( beide Instellings soos ek dit verstaan kort voor lank dalk net n geskiedkundige aantekening – maar dis n storie vir n ander dag ).
Tóg was die Groot Base van die SAB nie onsensitief teenoor diesulkes wie nie juis n affiniteit het vir n Bruis Moutdrankie ( lees : Bier ) – en siedaar! Op hul perseel het hulle nóg n Fontein wat uit die Platberg/Sponsberg dreineer toeganklik gemaak vir Jan en Alleman – en nogal gratis! ( Sien die aanwysing onderaan die Kennisgewingbord )
En só – vanuit die Sponsberg dreineer al hierdie Fonteine ( en nog n paar ander nie eers hier gelys ) via verskeie kleiner sytakke ( bv die Alfred-, Newlands- en Palmboomstrome ) tot in die Liesbeeck.
Die standhoudenheid van die strome het selfs tot gevolg gehad dat n Belegger wie iets anders wou doen ( sekerlik in navolging van die sukses van die Bier Baronne ) n Koeldrankfabriek op die walle van die symste Liesbeeck opge”start” het
En ten spyte van al die voormelde onttrekkings uit die Fonteine en die Liesbeeck, het dit die Agbare Stadsraad reeds jare gelede oortuig om selfs n Pompstasie net stroom af van Nuweland op die walle van die Liesbeeck op te rig
En nou vra jy my – word die Liesbeeck nie leeg gesuig nie, en is daar nog enigsins water wat die see bereik? Veral as dit só droog is?
Wél – Juis vanweë die Sponsberg se konstante fonteine loop die Liesbeeck genadiglik nog steeds. Soms bietjie leër
Soos in Mei 2017 – maar dan val daar weer n paar welkome druppels en kyk nou net! ( 15 Aug 2017 )
Selfs ruim buite ons reënseisoen kruie die Liesbeeck nog rustig seewaarts ( 6 Des 2017 )
Maar dis ook nie net in die Nuweland area waar die Sponsberg so mededeelsaam is nie.
Ry jy links om na Simonstad sal jy in Hoofstraat Kalkbaai die volgende sien
Voormelde is maar net n paar voorbeelde van Fonteine in ons onmiddellike omgewing – maar te danke aan die Sponsberg is daar wel nog meerdere ( ek dink bv aan n historiese een wat tans nog bestaan in Oranjezicht in die Stadskom ).
Ja – Ons benodig steeds BAIE reën – maar nie net om ons damme te vul nie maar ook om die Sponsberg te voed sodat haar Fonteine nog lank sal kan borrel en vloei.
En dis vir nou my storie.
Groetnis uit Rondebosch!
Previous Article Deur die Rûens na Posberg – met n draai in Tokai.
Next Article Groot Honde van die Langpad.
5 thoughts on “Platberg of Sponsberg?”
Dis regtig so lekker om jou stukke te lees. Doen zo voort. Asseblief.
Lubbe, Henriette says:
Vefrissende leesstof so pragtig geskryf – dankie vir die deel!
Nou toe nou!
Ek voel aan ‘n delikate wenteling/ ontblomming in jou skryfkuns, dialoog en syntax.
Die kuns moes onder die maatemmer weggesteek gewees het? …en is aan die groei.
Ek sal die eerste wees om die boek te koop…..
As jy nou nog net ‘n bietjie seks kan inbring op die platspons dan lag ons almal bank toe….
En so — na die lees van vele bladsye slimmighede/minder slimmighede van tienderjariges wat in bedompige eksamenlokale sit — kry ek uiteindelik kans om my ouboet se pennevrug te lees. Werklik insiggewend & verrykend — jy verdien ‘n A+!
Leave a Reply to S Lubbe Cancel reply